-อายุ 20 ปี -ไม่เคยมีเพศสัมพันธุ์ สวัสดีครับ ผมมีอาการแสบเวลาทำความสะอาดร่างกาย แสบตอนโดนน้ำครับ ตอนแรกเกิดอาการคันก่อน คันตรงหนังหุ้มปลายด้านใน เมื่อไปเกาสังเกตเห็นเหมือนจะมีแผลถลอกตรงใต้เหลี่ยมเสียวพอผ่านมาประมาณ 1 วัน สังเกตเห็นว่าหนังหุ้มปลายมีลักษณะบวมเล็กน้อย ถ้าเปิดออกมาทำความสะอาด โดนน้ำจะแสบ และปลายอวัยวะเพศมีลักษณะแห้ง
สวัสดีค่ะ อาการที่แสบและบวมตรงหนังหุ้มปลายอวัยวะเพศชาย คันด้วยนั้น อาจจะเกิดมาจาก การถลอก การเสียดสีและถูกกดทับบริเวณดังกล่าว การติดเชื้อราหรือเชื้อแบคทีเรียซึ่งควรจะมีผื่นภายนอกให้เห็นด้วย หรือการติดเชื้อของโรคติดต่อทางเพศสัมพันธ์เช่นเริม มักเป็นตุ่มน้ำใสแสบร้อนได้เช่นกัน หรือถ้าไม่มีรอยโรคใดๆเลย อาจจะเป็นเกี่ยวกับปลายเส้นประสาทอักเสบ เป็นต้นแต่ถ้าคันร่วมด้วย อาจนึกถึงการติดเชื้อราตรงเยื่อบุอวัยวะเพศ การระคายเคืองจากการเสียดสี การใช้ของใช้บางชนิดบริเวณดังกล่าวเช่นกันแนะนำว่า ตอนนี้ควรใช้แค่น้ำเปล่าสะอาดล้้างแค่ภายนอก ยังไม่เอายาอะไรมาทาบริเวณอวัยวะเพศเอง ใส่เสื้อผ้าที่ระบายอากาศได้ดีไม่ทำให้เกิดการร้อนและอับชื้น และสังเกตอาการ ถ้าอาการบวมเป็นมาก แสบเยอะ มีแผลให้เห็นชัดเจน ควรไปพบแพทย์เพื่อตรวจประเมินเพิ่มเติม